CELEX: 32008R0103
Language: hr
Date: 2008-02-04 00:00:00
Title: Uredba Komisije (EZ) br. 103/2008 od 4. veljače 2008. o odobravanju izmjena specifikacije koje nisu manje za naziv upisan u Registar zaštićenih oznaka izvornosti i zaštićenih oznaka zemljopisnog podrijetla — Mozzarella di Bufala Campana (ZOI)

03/Sv. 007
            
            
               HR
            
            
               Službeni list Europske unije
            
            
               24
            
         32008R0103
   
               L 031/31
            
            
               SLUŽBENI LIST EUROPSKE UNIJE
            
            
               04.02.2008.
            
         
      UREDBA KOMISIJE (EZ) br. 103/2008
   od 4. veljače 2008.
   o odobravanju izmjena specifikacije koje nisu manje za naziv upisan u Registar zaštićenih oznaka izvornosti i zaštićenih oznaka zemljopisnog podrijetla — Mozzarella di Bufala Campana (ZOI)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
   budući da:
   
               (1)
            
            
               U skladu s prvim podstavkom članka 9. stavka 1. i uzimajući u obzir članak 17. stavak 2. Uredbe (EZ) br. 510/2006, Komisija je pregledala zahtjev Italije za odobrenjem izmjena specifikacije za zaštićenu oznaku izvornosti „Mozzarella di Bufala Campana”, upisanu na temelju Uredbe Komisije (EZ) br. 1107/96 (2).
            
         
               (2)
            
            
               S obzirom da dotične izmjene nisu manje u smislu članka 9. Uredbe (EZ) br. 510/2006, Komisija je objavila izmjenu zahtjeva u Službenom listu Europske unije kako to zahtijeva prvi podstavak članka 6. stavka 2. te Uredbe (3). Kako Komisija na temelju članka 7. Uredbe (EZ) br. 510/2006 nije zaprimila nikakve prigovore, izmjene je potrebno odobriti,
            
         DONIJELA JE OVU UREDBU:
   Članak 1.
   Ovime se odobravaju izmjene specifikacije objavljene u Službenom listu Europske unije u pogledu naziva iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2008.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 93, 31.3.2006., str. 12. Uredba kako je izmijenjena Uredbom (EZ) br. 1791/2006 (SL L 363, 20.12.2006., str. 1.).
   
      (2)  SL L 148, 21.6.1996., str. 1. Uredba kako je zadnje izmijenjena Uredbom (EZ) br. 704/2005 (SL L 118, 5.5.2005., str. 14.).
   
      (3)  SL C 90, 25.4.2007., str. 5.
   
   PRILOG
   Poljoprivredni proizvodi namijenjeni za prehranu ljudi, navedeni u Prilogu I. Ugovoru
   
               
                  Razred 1.3.
               
            
            
               
                  Sirevi
               
            
         ITALIJA
   Mozzarella di Bufala Campana (ZOI)